 Izobe ibambene ngemiqala kweye-Nedbank Cup News24Izobe ibambene ngemiqala kweye-Nedbank CupKULINDELEKE ukuba kushikishe ufudu emidlalweni elandelayo ye-Nedbank Cup.Abathandi bebhola kulesiFundazwe bazogcina bengasazi ukuthi kufanele balandele amaqembu abo akwi-PSL noma basale bexhasa lawa asekhona kodwa abe evela emazingeni aphansi njengo NFD.Kusasa ngoLwesihlanu amathemba ase-KZN AmaZulu azobe ebhekene neqembu laseKapa i-uBuntu Cape Town eKing Zwelithini Stadium, eMlazi ngo-8 ebusku. Umqeqeshi woSuthu uCavin Johnson uthi ezakhe azibhekile ukukhetha amabala emiqhudelwaneni ngoba phela bonke basebholeni elikhokhelwayo.Ngokusho kwakhe nayo i-Nedbank Cup bayayihlonipha futhi bazobe bedlalela ukudlulela emlenzeni olandelayo. Kungabe senza iphutha elikhulu uma sithi lapha sizoya nje kodwa izinhliziyo zethu zibe zingekho khona. Kuthina njenge kilabhu endala nehlonishwayo kulesi sifundazwe, sizodlalela ukunqoba amaqembu siwahlonipha wonke.Omunye umdlalo okubhekeke ukuthi uhlukanisa i-KZN uzobe uphakathi kwe-Royal Eagles NFD ne-Maritzburg United. Lo mdlalo uzodlalelwa ePrincess Magogo Stadium, KwaMashu ligamenxe elesithathu ntambama.Phela lamaqembu womabili azinze eMphithi noMgungudlovu Maritzburg kanti kwesinye isikhathi bake babonakale beqhudelana ngokwamanani abalandeli.Okumnandi ngabadlali bala maqembu womabili kanye nezikhulu zawo athi nje abantu abeze bazozibonela ibhola elinenkosi phakathi.Kanti omunye umdlalo ozoba seThekwini obhekeke ukuthi uhehe izinkulungwane zabalandeli ozobe uphakathi kwe Kaizer Chiefs kanye nabafana abavela emasimini ewayini i-eStellenbosch FC.Lo mdlalo uzobe udlalelwa eMoses Mabhida Stadium ngo-8.15 ebusuku. 